KOMISIA  DOPRAVY,  ŽIVOTNÉHO PROSTREDIA  A  OCHRANY  VEREJNÉHO  PORIADKU
MIESTNEHO  ZASTUPITEĽSTVA  MESTSKEJ  ČASTI  BATISLAVA – NOVÉ  MESTO

Z á p i s n i c a  č. 6 / 2011
z  rokovania členov komisie dopravy,  životného prostredia  a  ochrany verejného poriadku,
ktoré sa uskutočnilo dňa  19. 9. 2011

Prítomní :  podľa  prezenčnej listiny

Program :  1. Otvorenie
                    2. Materiály na rokovanie Miestnej rady MČ BNM  a Miestneho zastupiteľstva 
                        MČ BNM  -  menovite uvedené v zápisnici           
                    3. Rôzne

K bodu 1 :  Rokovanie otvorila a viedla predsedníčka komisie Ing. Jánošová. Prvý - krát       sa rokovania komisie zúčastnili aj členovia komisie – odborníci. Prítomní  členovia komisie  jednohlasne odsúhlasili program.  
Hlasovanie
Prítomní :  6             Za :  6

K bodu 2 : Materiály na rokovanie MR MČ BNM a MZ MČ BNM

2.1 – Návrh na schválenie prípadu osobitného zreteľa týkajúceho sa nájmu pozemku parc.č. 19379 v k.ú. Vinohrady pre MUDr. Nadeždu Dušekovú, Bc. Milana Chudého a Mgr. Katarínu Chudú
Uznesenie
6/2.1 – Komisia odporúča predložiť materiál na rokovanie MR MČ BNM  - bez pripomienok.
Hlasovanie
Prítomní :  7                Za : 6                             Zdržali sa : 1                    Proti : 0

2.2 – Informácia o vyhodnotení letnej sezóny v areáli Kuchajda 2011
Uznesenie
6/2.2 –  Komisia  berie materiál na vedomie. Predloženú informáciu štatistickými údajmi zásahov Mestskej polície doplnil veliteľ Mestskej polície Mgr. Kocsis.

2.3 – Správa z komplexnej kontroly rozpočtovej organizácie EKO – podnik verejnoprospešných služieb
Materiál bude prerokovaný v nasledujúcej komisii, nakoľko členom komisie – odborníkom bol tento rozsiahly  materiál doručený v deň konania komisie.

K bodu 3:  Rôzne
3.1 Členovia komisie upozorňujú na znečisťovanie životného  prostredia spôsobované              pri venčení psov.  / oblasť Legerského ulice, Rešetkovej ul. / 
 Veliteľ Mestskej polície bol požiadaný o zabezpečenie kontroly  nedisciplinovaných  majiteľov psov príslušníkmi Mestskej polície.

- 2 -

3.2  Občianka Helena Belešová zo Sibírskej ul.13,  žiada o pomoc a poukazuje na problém , ktorý vzniká  pri venčení  psov v parku v lokalite Sibírskej ulice, kde majitelia venčia psov   od skorých ranných hodín  do neskorých nočných hodín. Pri stretávaní  viacerých psov to vyvoláva hluk- štekot, krik, čo znepríjemňuje život tamojším obyvateľom.  
Veliteľ Mestskej polície bol požiadaný o zabezpečenie kontroly danej lokality príslušníkmi Mestskej polície.

3.3  Členovia komisie poukázali na prejazd motorových vozidiel po chodníku pred objektom Pokrok na Račianskom mýte.
Oddelenie výstavby a investícií na MÚ BNM preverí možnosť umiestnenia  dopravnej značky – Pešia zóna.

3.4  Na rohu Račianskej a Ormisovej ulice sa nachádza neobývaný objekt, v ktorom               sa v určitých intervaloch pohybujú podozriví ľudia. 
Hliadka MP zabezpečí monitorovanie lokality.

                                                                                    Ing. Anna  Jánošová , v.r.
                                                                              predsedníčka  komisie DŽPaOVP

Zapísala : Ing. Náglová

Nasledujúce zasadnutie komisie DŽPaOVP podľa plánu sa uskutoční dňa 17.10.2011.